સ્ત્રીના ચહેરાના હાવભાવ જોતા બાળકને સમજાઇ ગયુ કે એ ભુખી છે અને એને ખુબ ભુખ લાગી છે કારણ કે એ ક્યારેક એની નજર બાળકના ચહેરા પરથી હટીને બાળકના હાથમાં રહેલા લંચ બોક્સ પર જતી રહેતી હતી. છોકરો ઉભો થયો અને એ વૃધ્ધાની નજીક જઇને બેસી ગયો. લંચ બોકસ ખોલીને એક કોળિયો વૃધ્ધાના મુખમાં મુક્યો. એ વૃધ્ધાની આંખમાં આંસું આવી ગયા એણે બાળકના માથા પર હાથ ફેરવ્યો અને પોતાના હાથથી એક કોળિયો બાળકના મુખમાં મુક્યો. બંને કંઇ જ બોલ્યા વગર એક બીજાની સામે જોતા રહ્યા અને એક બીજાના મુખમાં કોળિયા મુકતા રહ્યા.